**QAAB-TUSMEEDKA WARAAQDA OGAYSIISKA JADEECADA SI LOOGU WARGELIYO WAALIDIINTA**

**IN KIIS QOF JADEECO HAYSO LAGA HELAY DUGSIGA ILMAHOODA**

*[Date]*

Waalidka ama Mas’uulka Qaaliga ah:

Waraaqadani waxay kugu wargelinaysaa in ilme ama xubin shaqaale ah oo jadeeco hayso uu joogay *[school name]* markay ahayd *[dates].*

* **Haddii ilmahaagu yeesho xanuun xummad wata (101.4°F ama ka badan), qufac, duuf ama indho cascas, oo uu finan leeyahay amase uusan lahayn,** si degdeg u **wac dhakhtarkaaga** oo u sheeg u baylaha cudurka iyo astaamaha ilmahaaga si markaa uu kugula talin karo waxa xiga ee ay tahay inaad samayso. Dhakhtarkaagu wuxuu kuu qaban karaa ballan gaar ah si uu u qiimeeyo ilmahaaga, haddii loo baahdo, isagoo aan halis galinayn bukaannada kale iyo shaqaalaha xafiiska caafimaadka. Ilmahaaga guriga ku hay ilaa dhakhtarka iyo shaqaalaha dugsigu caddeeyaan in ilmahaagu ay tahay inuu soo laabto.
* **Haddii ilmahaagu uusan tallaalnayn, la xiriir daryeel bixiyahaaga caafimaad si loo tallaalo sida ugu dhakhsaha badan ee suurtagalka ah.** Haddii aadan lahayn daryeel bixiye caafimaad, ilmahaagu wuxuu ka heli karaa tallaal lacag ah barta *[Name of County]* Rugta Caafimaadka Dadwaynaha oo ku taala *[address]* ayaamaha *[days]* laga bilaabo *[opening time]* ilaa *[closing time].* Tallaalka jadeecada, qaamo-qashiirta, rubeelada (MMR) waa mid waxtar leh oo ammaan ah.

Jadeecadu waa caabuq fayras ah oo ku faafa qufaca iyo hindhisada. Si dhakhso ah ayuu u faafaa, laakiin carruurta da’da dugsiga ee si buuxda ugu tallaalan laba doos oo tallaalka MMR ah intooda badan jadeecadu kuma dhacdo.

Hase yeeshee, 3 ka mid ah 100 qof ee qaatay labada garoojo ee tallaalka MMR ayaa wali jadeecadu ku dhacdaa haddii ay fayraska u baylahaan. Haddaba, waxaanu rabnaa inaanu ku siino macluumaad ku saabsan jadeecada, iyo calaamadaha iyo astaamaha ay tahay inaad ka fiiriso ilmahaaga.

* Qiyaastii 8-12 maalmood (laakiin gaaraya ilaa 21 maalmood) kadib u baylahida, jadeecadu waxay ku bilaabantaa xummad fudud ilaa mid dhexe oo ay la socdaan qufac, duuf, iyo indho cascas.
* Laba ama saddex maalmood kadib, xummaddu way kacdaa, waxayna sida badan gaartaa ilaa 104-105°F.
* Isla markaas, finan cascas ayaa soo baxa, sida badan wajiga ka soo baxa, sidoo kale ka soo baxa xadka timaha iyo dhagaha gadaashooda.
* Finanku si dhakhso ah ayey ugu faafaan hoos ilaa laabta iyo dhabarka, ugu dambayntiina waxay gaaraan bawdaha iyo cagaha.

Ardayda jadeecada qaadda intooda badan waxa qabta xanuun ay dugsiga ugu yaraan toddobaad kaga maqnaadaan. Mid ka mid ah 20-kii qof ee jadeecadu ku dhacdo ayaa yeesha oofwareen. Si dhif iyo naadir ah, xanuuno ka dhasha (jadeecada) oo halis ah oo nolosha xataa khatar galiya ayaa ka dambayn kara.

Haddii ilmahaagu uusan si buuxda uga tallaalnayn jadeecada, waa inuu helo doos tallaalka MMR ah, haddii aysan jirin sabab caafimaad oo uusan ku heli karin tallaalka.

* Tallaalka MMR waa mid ammaan ah oo waxtarna leh.
* Haddii ilmahaagu helo garoojada 72 saacadood gudahooda kadib markuu u baylahay markii koowaad, wuxuu sii joogi karaa dugsiga.
* Carruurta aan la tallaalin, sida kuwa looga dhaafay arrimo caafimaad ama wax kale tallaalka, waxa waajib ah in dugsiga laga saaro ilaa 21 maalmood kadib u baylihii ugu dambeeyey ([OAR 333-019-0010](https://secure.sos.state.or.us/oard/viewSingleRule.action?ruleVrsnRsn=306682)).

Haddii aad qabto wax su’aalo ah wac *[Name of County]* Waaxda Caafimaadka, lambarka *[telephone number]*.

Daacadnimo,

*[Health Officer’s Name]*

*[Name of County]* Sarkaalka Caafimaadka